sagorsarker/bangla-wikipedia huggingface dataset:
জাপানের ধর্মবিশ্বাস

জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।
মেইজি পুনঃপ্রতিষ্ঠার সময় জাপানি নেতারা শিন্তো ধর্ম গ্রহণ করেন এবং এটিকে সরকারীভাবে পৃষ্ঠপোষকতা প্রদান করে জাপানিদের মধ্যে জাতীয়তাবাদী ও দেশপ্রেমী অনুভূতি জাগিয়ে তুলতে ব্যবহার করেন। জাপানের সম্রাটকে ইশ্বরের অবতার মনে করা হত। দ্বিতীয় বিশ্বযুদ্ধের পর শিন্তো ধর্মের জন্য সরকারি পৃষ্ঠপোষোকতা বন্ধ হয়ে যায় এবং সম্রাট দেবত্ব বিসর্জন দেন। বর্তমান জাপানিদের জীবনে শিন্তো ধর্মের কোন কেন্দ্রীয় ভূমিকা নেই। স্বল্প সংখ্যক অনুসারী বিভিন্ন শিন্তো উপাসনালয়গুলিতে যান। ঐতিহাসিকভাবে বিখ্যাত বা প্রাকৃতিক সৌন্দর্যময় উপাসনালয়গুলিতে অনেক পর্যটকেরাও বেড়াতে আসেন। এগুলিতে বহু বিবাহ অনুষ্ঠান সম্পন্ন হয় এবং জন্মের পর ও অন্যান্য গুরুত্বপূর্ণ সময়ে শিশুদের এখানে নিয়ে আসা হয়। প্রতি বছর এগুলিকে কেন্দ্র করে অনেক উৎসব হয়। জাপানের অনেক বাসাতে শিন্তো দেবদেবীদের পূজার উদ্দেশ্যে নির্মিত একটি তাক বা স্থান থাকে।
৬ষ্ঠ শতকে জাপানে প্রথম বৌদ্ধ ধর্মের প্রচলন হয় এবং এর পরের প্রায় ১০ শতক ধরে এটি জাপানের বুদ্ধিবৃত্তিক, শৈল্পিক, সামাজিক ও রাজনৈতিক জীবনের উপর গভীর প্রভাব ফেলে। জাপানের বেশির ভাগ অন্ত্যেষ্টিক্রিয়ার দায়িত্বে থাকেন বৌদ্ধ পুরোহিতেরা। বহু জাপানি পূর্বপুরুষদের স্মরণে বৌদ্ধ মন্দিরে যায়।
৬ষ্ঠ ও ৯ম শতকের মাঝামাঝি সময়ে চীন থেকে কনফুসিয়াসবাদের আগমন ঘটে। কিন্তু বৌদ্ধধর্মের তুলনায় এর গুরুত্ব ছিল কম। ১৯শ শতকের শেষভাগ পর্যন্ত এটি জাপানে প্রাতিষ্ঠানিকভাবে বিরাজমান ছিল এবং আজও জাপানি চিন্তাধারা ও মূল্যবোধে কনফুসিয়াসের দর্শনের বড় প্রভাব দেখতে পাওয়া যায়।
১৫৪৯ সালে জাপানে খ্রিস্টধর্মের আগমন ঘটে এবং এক শতাব্দী পরে এটিকে সরকার নিষিদ্ধ করে দেন। পরে ১৯শ শতকের শেষভাগে এসে এটি আবার জাপানে উপস্থাপিত হয় এবং খুব ধীরে বিস্তার লাভ করতে থাকে। বর্তমানে জাপানে প্রায় ৩০ লক্ষ খ্রিস্টান বাস করে।
বর্তমানে অনেক জাপানি বেশ কিছু নতুন নতুন ধর্মের বা বিশ্বাস ব্যবস্থার অনুসারী হওয়া শুরু করেছে, যেগুলি শিন্তো, বৌদ্ধধর্ম, স্থানীয় কুসংস্কার থেকে ধারণা ধার নিয়েছে এবং স্থানীয় জনগণের সামাজিক চাহিদা মেটাতে গড়ে উঠেছে। এরকম নতুন ধর্মের সংখ্যা কয়েকশ'র মত। এগুলি সব মিলিয়ে কোটি কোটি জাপানি অনুসরণ করে থাকে।
পাকিস্তানের ধর্মবিশ্বাস

পাকিস্তানের রাষ্ট্রধর্ম হচ্ছে ইসলাম, রাষ্ট্রটির ৯৬ শতাংশ মানুষই মুসলিম। পাকিস্তান রাষ্ট্রটির সংবিধানে ধর্ম পালনের স্বাধীনতার ব্যাপারে বলা আছে, মৌলিক অধিকার হিসেবে পাকিস্তানের সব মানুষ তাদের স্ব-স্ব ধর্ম পালন করার অধিকার রাখে। পাকিস্তান রাষ্ট্রটির সংখ্যালঘু ধর্মাবলম্বীদের মধ্যে হিন্দু, খ্রিষ্টান এবং শিখরা রয়েছে।
পাকিস্তান মূলত একটি সুন্নী মুসলিম সংখ্যাগরিষ্ঠ রাষ্ট্র, দেশটির মুসলিমদের ৫ থেকে ১৫ শতাংশ মানুষ শিয়া। পাকিস্তানের প্রায় সব সুন্নী মুসলিমরা হানাফি মতাবলম্বী। অপরদিকে শিয়ারা "ইতানাআশিরিয়া" এর অনুসারী এবং অনেকেই আছেন ইসমাইল, নিজারী, আগা খান, মুসতালি, দাউদ বোহরা এবং সোলেমানের মতবাদী অনুসারী।
পাকিস্তানের যেসব মানুষ ধর্মীয়ভাবে সংখ্যালঘু তারা কোনো কোনো ক্ষেত্রে সমাজে অনেক সমস্যায় পড়েন উগ্রবাদীদের কারণে; যদিও তারা আইনী অধিকার পান - রাষ্ট্র তাদের আইনী অধিকারের নিশ্চয়তা দেয়। অনেকেই বলে থাকেন যে ১৯৪৭ সালের পাকিস্তানের স্বাধীনতার পর থেকে নাকি দেশটিতে মুসলিম বাদে অন্যান্য মানুষদের সংখ্যা কমা শুরু করেছে এবং ১৯৪৭ সালে ভারতে পাকিস্তান ভূখণ্ডে বসবাসরত বহু শিখ, হিন্দু ভারতে পাড়ি জমান আর অন্য দিকে ১৯৭১ সালে পূর্ব পাকিস্তান বাংলাদেশ হয়ে গেলে পাকিস্তান তার একটি বড়ো হিন্দু জনসংখ্যা হারায়। ১৯৯৮ সালে পাকিস্তানে বিশ লাখের মতো হিন্দু মানুষের পরিসংখ্যান পাওয়া গিয়েছিলো।
পাকিস্তান দেশটি তার সংবিধানে ইসলামকে রাষ্ট্রধর্ম হিসেবে রাখলেও অন্যান্য ধর্মকে সমান গুরুত্বের সঙ্গে রেখেছে।
দেশটির এরকম সাংবিধানিক বিধি রয়েছে যে কোনো অমুসলিম দেশটির প্রধানমন্ত্রী বা রাষ্ট্রপতি পদে আসীন হতে পারবেনা। পাকিস্তানের কেন্দ্রীয় শরীয়াহ আদালতে শুধু মুসলিম মানুষেরাই বিচারক হবার সুযোগ পান কিন্তু অন্যান্য আদালতে অমুসলিমদের বিচারক হিসেবে যোগদান করার সুযোগ আছে।
২০১২ সালের এক হিসেব অনুযায়ী ৫৯ লাখ পাকিস্তানি অমুসলিম মানুষের জাতীয় পরিচয়পত্র ছিলো (১৮ বছরের উপরে মানুষদের)। ঐ বছরের হিসাব অনুযায়ী হিন্দু পুরুষদের সংখ্যা ছিলো ৭,৬৯,৬৪৭ জন এবং হিন্দু নারীদের সংখ্যা ছিলো ৬,৪৪,৮৮০ জন।
পাকিস্তান একটি মুসলিম সংখ্যাগরিষ্ঠ রাষ্ট্র এবং রাষ্ট্রটির ৯৫ শতাংশ মানুষ এই ধর্মের অনুসারী। এই মুসলিমগুলোর ৭৫ থেকে ৯৫ শতাংশ সুন্নী এবং ৫ থেকে ২০ শতাংশ শিয়া।
পাকিস্তানে হিন্দু ধর্ম হচ্ছে দ্বিতীয় বৃহত্তম ধর্ম যদিও এটা দেশটিতে সংখ্যালঘু ধর্ম হিসেবে বিবেচিত কিন্তু দ্বিতীয় বৃহত্তম হিসেবেও বিবেচিত কারণ ইসলাম ধর্মাবলম্বী যারা সংখ্যাগরিষ্ঠ তাদের পরেই হিন্দু মানুষদের অবস্থান; ১৯৯৮ সালের একটি পরিসংখ্যান এমনটাই বলে যে পাকিস্তানে হিন্দুরা দ্বিতীয় বৃহত্তম ধর্মাবলম্বীদের তালিকায় পড়ে। ২০১০ সালের হিসেব অনুযায়ী পাকিস্তানে বিশ্বের পঞ্চম বৃহত্তম হিন্দু জনগোষ্ঠী ছিলো এবং ধারণা করা হয় যে ২০৫০ সাল নাগাদ পাকিস্তানের হিন্দু জনগণ পৃথিবীর চতুর্থ বৃহত্তম হিন্দু জনগোষ্ঠীতে রূপান্তরিত হবে। ১৯৯৮ সালের জনসংখ্যা গণনা হিসেব অনুযায়ী মোট হিন্দু মানুষ ছিলো ২,১১১,২৭১ (একুশ লাখ এগারো হাজার দুই শত একাত্তর) জন। হিন্দু মানুষ পাকিস্তান প্রায় সব প্রদেশেই কম বেশি রয়েছে কিন্তু সিন্ধু প্রদেশেই তাদের সংখ্যা বেশি দেখা গিয়েছে, প্রদেশটিতে সমগ্র পাকিস্তানের হিন্দু জনগণের ৯৩ শতাংশ মানুষ রয়েছে; এছাড়াও পাঞ্জাব প্রদেশে আছে ৫ শতাংশ এবং বেলুচিস্তানে ২ শতাংশ। পাকিস্তান হিন্দু পরিষদ নামের একটি সংস্থা আছে যেটি পাকিস্তানি হিন্দুদের রাষ্ট্রীয় এবং সামাজিক অধিকার নিয়ে কাজ করে।
আজারবাইজানের ভাষা

যদিও এই অঞ্চলে অনেকগুলো ভাযা প্রচলিত, তবে আজারবাইজানি আজারবাইজানের দাপ্তরিক এবং যোগাযোগের ভাষা।
আজারবাইজানের প্রধান এবং রাষ্ট্রভাষা আজারবাইজানি ভাষা (উত্তর আজারবাইজানি)। আজারবাইজানি একটি তুর্কীয় ভাষা এবং এতে প্রায় ৯৫% আজারবাইজানি কথা বলেন। রুশ ভাষায় কথা বলেন ৩% এবং আর্মেনীয় ভাষায় কথা বলেন প্রায় ২% লোক (মূলত নাগোর্নো-কারাবাখ জেলায়)। বাকীরা জর্জীয়, কুর্দি, ইত্যাদি নানা ভাষায় কথা বলেন। উত্তর আজারবাইজানি ভাষায় রুশ কৃতঋণ শব্দের আধিক্য দেখা যায়, আর দক্ষিণ আজারবাইজানি ভাষায় ফার্সি প্রভাব পরিলক্ষিত হয়।
১৯শ শতকের মধ্যভাগ থেকে আজারবাইজানি ভাষায় পত্রপত্রিকা প্রকাশ হচ্ছে। ১৯২৪ সাল পর্যন্ত ভাষাটি আরবি লিপিতে লেখা হত। এর পর এটি লাতিন লিপিতে লেখা হয়। ১৯৩৩ সালে সিরিলীয় লিপি লাতিন লিপিকে প্রতিস্থাপন করে। ১৯৯১ সালে স্বাধীনতার পর এটি "নতুন রোমান" লিপিতে লেখা হচ্ছে। আজারবাইজানি ভাষায় বর্তমানে দেড়শরও বেশি সংবাদপত্র প্রকাশিত হয়।
আজারবাইজানি ভাষার সাথে তুর্কি ও তুর্কমেন ভাষার মিল আছে। আধুনিক তুর্কি ভাষার চেয়ে প্রাক্তন উসমানীয় সাম্রাজ্যের তুর্কি ভাষার সাথে এর মিল বেশি দেখা যায়।
২০০৯ সালের জরিপে এই ভাষা মোট জনসঙ্খ্যার ৯২.৫% জনগণের মাতৃভাষা। সেখানে রুশ এবং ইংরেজি শিক্ষা এবং যোগাযোগে উল্লেখযোগ্য ভূমিকা রাখে। আজারবাইজানের অর্ধেকেরও বেশি জনগণ একটি ভাষায় কথা বলে।
কবি নাইজামির নামে দেশটিতে আজারবাইজানি ভাষার সমৃদ্ধির লক্ষ্যে একটি ভাষাতাত্ত্বিক ইন্সটিটিউট গঠন করা হয়েছে।
আফগানিস্তানের ভাষা

আফগানিস্তানে মূলত ইন্দো-ইউরোপীয় ভাষাসমূহ কথিত হলেও আলতায়ীয় ভাষারও দেখা মেলে।
ইন্দো-ইউরোপীয় ভাষার মধ্যে পশতু ভাষা দেশটির মধ্যভাগে পূর্ব থেকে পশ্চিম পর্যন্ত বিস্তৃত। পশতু অঞ্চলের উত্তরে ফার্সি (স্থানীয় নাম দারি) এবং দক্ষিণে বালুচি ভাষা প্রচলিত। আর কাবুল থেকে উত্তর-পূর্বে চীন সীমান্ত পর্যন্ত দার্দিক, নুরিস্তানি ও পামির ভাষাগুলি প্রচলিত।
আলতায়ীয় ভাষার মধ্যে উজবেক, তুর্কমেন, খোরাসানি তুর্কি উত্তরের সমভূমিতে প্রচলিত। হেরাতের দক্ষিণে মঙ্গোলীয় ভাষার একটি উপভাষা প্রচলিত।
এছাড়া বিছিন্ন কিছু অঞ্চলে সেমীটিক ভাষা আরবি, এবং দ্রাবিড় ভাষা ব্রাহুই প্রচলিত।
কাজাখস্তানের ভাষা

কাজাখ ভাষা কাজাকিস্তানের রাষ্ট্রভাষা। তবে রাষ্ট্রীয় ও স্থানীয় সরকার ব্যবস্থা, আদালত, সামরিক বাহিনী, ব্যবসাবাণিজ্য, রাস্তার সাইনে, গণমাধ্য,এ কাজাখ ও রুশ উভয় ভাষাই ব্যবহৃত হয়। স্কুল পর্যায়েও ভাষা দুইটি শেখা বাধ্যতামূলক।
রুশ গোত্রভুক্ত নয়, এমন কাজাখ নাগরিকেরাও রুশ ভাষাতে অত্যন্ত স্বচ্ছন্দ। তারা নিজেদের ভাষা ছেড়ে এখন রুশ ভাষাতেই কথা বলেন। কেবল তুর্কীয় ভাষাভাষী গোত্রগুলি রুশ ভাষার পাশাপাশি নিজেদের ভাষা (যেমন- উজবেক, উইঘুর, তাজিক) ধরে রেখেছে। এছাড়াও জার্মান ও তাতার ভাষাও সংখ্যালঘু সম্প্রদায়ে প্রচলিত।
কাজাখ গোত্রের প্রায় সব লোক কাজাখ ভাষায় কথা বলেন। এটি দেশটির জাতীয় ঐক্যের একটি প্রতীক। স্বাধীনতার পরে সরকারী পৃষ্ঠপোষকতায় কাজাখ ভাষার অবস্থান অতীতের তুলনায় সুদৃঢ় হলেও রুশ ভাষা এখনও দেশটির প্রধান ভাষা।
তুরস্কের ভাষা

একমাত্র সরকারি ভাষা তুর্কি বাদে তুরস্কের ভাষাগুলির মধ্যে রয়েছে ব্যাপকভাবে বিস্তৃত  কুরমানজি, লক্ষণীয়ভাবে বিদ্যমান সংখ্যালঘু ভাষা আরবি এবং জাজাকি এবং বেশ কয়েকটি সাধারণ সংখ্যালঘু ভাষা, এর কয়েকটি ১৯৩৩ সালের লুসান চুক্তি দ্বারা গ্যারান্টিযুক্ত।
লুসানের চুক্তি অনুসারে, সরকারীভাবে স্বীকৃত সংখ্যালঘু ভাষাগুলি হল আর্মেনিয়ান, গ্রীক এবং হিব্রু।
তুরস্কের সংবিধানের ৩ নং অনুচ্ছেদে তুর্কিকে তুরস্কের একমাত্র সরকারি ভাষা হিসাবে নির্ধারণ করা হয়েছে। 
সংবিধানের ৪২ নং অনুচ্ছেদে শিক্ষাপ্রতিষ্ঠানগুলিতে তুর্কি নাগরিকদের মাতৃভাষা হিসাবে তুর্কি ব্যতীত অন্য যে কোনও ভাষা শেখাতে স্পষ্টভাবে নিষিদ্ধ করা হয়েছে।
৪২ নং অনুচ্ছেদ এবং এর দীর্ঘকালীন বিধিনিষেধমূলক ব্যাখ্যার কারণে, জাতিগত সংখ্যালঘুরা তাদের মাতৃভাষার ব্যবহারে কঠোর বিধিনিষেধের মুখোমুখি হয়েছে।
আন্তর্জাতিক মানবাধিকার বিলের সাথে এই বিধানের অসামঞ্জস্যতা সম্পর্কিত তুরস্ক নাগরিক ও রাজনৈতিক অধিকার এবং অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তিতে স্বাক্ষর করেছে কেবল সংখ্যালঘু অধিকার এবং শিক্ষার অধিকারকে সীমাবদ্ধ রাখার মাধ্যমে। তদুপরি, তুরস্ক কাউন্সিল অফ ইউরোপের জাতীয় সংখ্যালঘুদের সুরক্ষার জন্য সমঝোতা কাঠামো, আঞ্চলিক বা সংখ্যালঘু ভাষার জন্য ইউরোপীয় সনদ, বা বৈষম্য বিরোধী মানবাধিকার বিষয়ক ইউরোপীয় কনভেনশনের প্রোটোকল ১২ তে স্বাক্ষর করেনি। 
এই নির্দিষ্ট সাংবিধানিক বিধানটি আন্তর্জাতিকভাবে এবং তুরস্কের মধ্যেই প্রতিদ্বন্দ্বিতা করা হয়েছে। সংস্থার সংখ্যালঘু গোষ্ঠীগুলি, বিশেষত কুর্দি সম্প্রদায় সমালোচনা করেছে। ২০০৪ সালের অক্টোবরে তুর্কি রাষ্ট্রের মানবাধিকার বিষয়ক উপদেষ্টা বোর্ড সংখ্যালঘুদের বিষয়ে তুরস্কের নীতিকে আন্তর্জাতিক মানের সাথে আনার জন্য একটি সাংবিধানিক পর্যালোচনা করার আহ্বান জানিয়েছিল, কিন্তু কার্যকরভাবে নিঃশব্দ করা হয়েছিল। ইইউ সদস্য দেশসমূহ, ওএসসিই এবং হিউম্যান রাইটস ওয়াচ সহ আন্তর্জাতিক মানবাধিকার সংস্থাগুলোর দ্বারাও এটি সমালোচিত হয়েছিল যে "তুর্কি সরকার ১৯৩৩ সালের ইহুদি, গ্রীক এবং আর্মেনীয় সংখ্যালঘুদের ভাষা অধিকার হিসাবে স্বীকৃত বলে স্বীকৃতি দিয়েছে লসানির চুক্তি। তবে সরকার দাবি করে যে এগুলি তুরস্কের একমাত্র সংখ্যালঘু, এবং এর বাইরে সংখ্যালঘু অধিকারের যে কোনও আলোচনা কেবল বিচ্ছিন্নতাবাদ। " 
নিম্নলিখিত টেবিলটি তাদের বক্তাদের শতাংশের দ্বারা তুরস্কের মাতৃভাষাকে তালিকাভুক্ত করে। 
এথ্‌নোলগ তুরস্কে সংখ্যালঘু এবং অভিবাসী ভাষার তালিকা তৈরি করেছে যার মধ্যে কয়েকটি ভাষায় বিপুল সংখ্যক মানুষ কথা বলে।
নেপালের ভাষা

নেপালের ভাষাসমূহ হচ্ছে মূলত, ইন্দো-আর্য এবং তিব্বতি-বর্মীয় ভাষা পরিবারের, যা নেপালি মানুষের মাতৃভাষা।
২০২২ সালের একাদশ জাতীয় আদমশুমারি অনুসারে, নেপালি মাতৃভাষির জনসংখ্যা অর্ধেকেরও কম বা ৪৪.৬ শতাংশ। নেপালের বেশিরভাগ ভাষা বিলুপ্তির পথে, ১২৯টি ভাষার মধ্যে মাত্র ১৯টিতে এক লাখের বেশি ভাষাভাষী রয়েছে।
ইউরোপের ভূগোল

ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।
আকৃতির দিক থেকে ইউরোপ অনেকগুলি পরস্পর সংযুক্ত উপদ্বীপের সমষ্টি। এদের মধ্যে বৃহত্তম দুইটি হল মূল ইউরোপীয় ভূখণ্ড এবং উত্তরের স্ক্যান্ডিনেভিয়া; বাল্টিক সাগর এদেরকে পৃথক করেছে। মূল ইউরোপীয় ভূখণ্ডের দক্ষিণ দিকে চারটি অপেক্ষাকৃত ক্ষুদ্র উপদ্বীপ ভূমধ্যসাগরের অভ্যন্তরে প্রসারিত হয়েছ; এগুলি আইবেরীয় উপদ্বীপ, ইতালি উপদ্বীপ, আনাতোলিয়া, এবং বলকান উপদ্বীপ নামে পরিচিত। পূর্বদিকে ইউরোপ উত্তর-দক্ষিণ বরাবর বিস্তার লাভ করে উরাল পর্বতমালায় গিয়ে শেষ হয়েছে।
ইউরোপে স্বল্প আয়তনের এলাকাতেও ব্যাপক ভূবৈচিত্র‌্য পরিলক্ষিত হয়। দক্ষিণের অঞ্চলগুলি পর্বতময়। এখানে আল্পস, পিরেনেসএবং কার্পেথীয় পর্বতমালা অবস্থিত। এগুলি উত্তরে ধীরে ধীরে অণুচ্চ পাহাড় ও টিলায় রূপান্তরিত হয়ে শেষ পর্যন্ত প্রশস্ত উত্তর ইউরোপীয় সমভূমিতে পর্যবসিত হয়েছে। ইউরোপের উত্তর-পশ্চিমে বৃত্তাকারে কিছু পার্বত্য অঞ্চল দেখতে পাওয়া যায়। এগুলি ব্রিটিশ দ্বীপপুঞ্জের পশ্চিম অংশ থেকে শুরু হয়ে বৃত্তাকারে নরওয়ের ফিয়র্ড-কর্তিত পর্বতশ্রেণীতে গিয়ে শেষ হয়েছে।
আইসল্যান্ড দ্বীপটি উত্তর আটলান্টিক মহাসাগরে একটি সম্পূর্ণ আলাদা ভৌগোলিক প্রক্রিয়াতে উৎপন্ন হলেও এটিকে ঐতিহাসিকভাবে ইউরোপ মহাদেশের অন্তর্ভুক্ত করা হয়।
আইসল্যান্ডের ভূগোল

আইসল্যান্ড ( [ˈistlant]) ইউরোপের দ্বিতীয় বৃহত্তম দ্বীপ। এটি গ্রিনল্যান্ডের পূর্বে ও উত্তর মেরুরেখার ঠিক দক্ষিণে মধ্য আটলান্টিক পর্বতমালার উপর অবস্থিত।
আইসল্যান্ডে আগ্নেয়গিরির অগ্ন্যুৎপাত ও অন্যান্য ভূ-উত্তাপীয় কর্মকাণ্ড নৈমিত্তিক ঘটনা। আইসল্যান্ডের প্রায় অর্ধেক অংশ আগ্নেয়গিরির লাভা মরুভূমি ও অন্যান্য অনাবাসযোগ্য ভূমি নিয়ে গঠিত। দ্বীপটির প্রায় ১১% হিমবাহ দ্বারা আবৃত। দ্বীপের প্রায় ২০% এলাকা পশুচারণের জন্য ব্যবহার করা হয়, এবং মাত্র ১% এলাকায় কৃষিকাজ হয়। ৯০০ খ্রিষ্টাব্দে মনুষ্য বসতি স্থাপনের আগে দ্বীপটির প্রায় ৩০-৪০% বৃক্ষ-আচ্ছাদিত ছিল। বর্তমানে কেবল কিছু বার্চ গাছের জঙ্গল ছাড়া আর তেমন কিছু বনভূমি অবশিষ্ট নেই।
আইসল্যান্ড উত্তর ইউরোপের একটি দ্বীপরাষ্ট্র, যা ব্রিটিশ দ্বীপপুঞ্জের উত্তর-পশ্চিমে গ্রিনল্যান্ড সাগর এবং উত্তর আটলান্টিক মহাসাগরের মধ্যে ইউরেশিয়ান এবং উত্তর আমেরিকান প্লেটগুলির মধ্যে অবস্থিত।
বিস্তৃতি (বন্ধনীতে মূল ভূখণ্ডের বাইরে অবস্থান)
এলাকা : 
সামুদ্রিক দাবি : 
উচ্চতার চরম : 
প্রাকৃতিক সম্পদ:
আয়ারল্যান্ডের ভূগোল

আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ৩৬০.৫ কিলোমিটার (২২৪ মা) দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন। এর মোট আয়তন ৮৪,৪২১ কিমি ২ (৩২,৫৯৫ বর্গ মাইল)। এটি গ্রেট ব্রিটেন থেকে আইরিশ সাগর দ্বারা এবং মূল ভূখণ্ড ইউরোপ থেকে সেল্টিক সাগর দ্বারা বিচ্ছিন্ন।
সংসদীয় প্রজাতন্ত্র

সংসদীয় প্রজাতন্ত্র হল একপ্রকারের রাজনৈতিক শাসন ব্যবস্থা, যাতে একটি রাষ্ট্রের সর্বময় ক্ষমতা জনগণের দ্বারা নির্বাচিত সংসদের উপরে ন্যস্ত থাকে। এ ব্যবস্থায় সরকার প্রধানের দায়িত্ব পালন করেন প্রধানমন্ত্রী এবং এই ধরনের শাসন ব্যবস্থায় রাষ্ট্রপতির ক্ষমতা সীমিত। যুক্তরাজ্য, ভারত, বাংলাদেশসহ বিশ্বের অনেক দেশেই বর্তমানে এই ব্যবস্থা জারি আছে।
সংসদীয় ব্যবস্থাসহ দেশগুলি সাংবিধানিক রাজতন্ত্রও হতে পারে, যেখানে একজন রাজা রাষ্ট্রপ্রধান হন, যখন সরকার প্রধান প্রায় সব সময়ই সংসদের সদস্য হন; বা এটি সংসদীয় প্রজাতন্ত্র হতে পারে, যেখানে বেশিরভাগ আনুষ্ঠানিকভাবে রাষ্ট্রপতি রাষ্ট্রপ্রধান হন এবং সরকার প্রধান হয় নিয়মিত আইনসভা থেকে। বিশ্বের কয়েকটি সংসদীয় প্রজাতন্ত্রে অন্য কিছুর মধ্যে সরকার প্রধানও রাষ্ট্রপ্রধান হয়; কিন্তু তিনি সংসদ দ্বারা নির্বাচিত এবং জবাবদিহি করতে হয়। দ্বিকক্ষ বিশিষ্ট সংসদে সরকার প্রধান সাধারণত নিম্নকক্ষের সদস্য হন না।
সংসদীয় গণতন্ত্র হল ইউরোপে সরকারের প্রভাবশালী রূপ, যেখানে ৫০টি সার্বভৌম রাষ্ট্রের মধ্যে ৩২টি রাষ্ট্রই সংসদীয়। ক্যারিবীয় অঞ্চলেও সাধারণভাবে সংসদীয় গণতন্ত্র চলে। এর ১৩টি দ্বীপ রাষ্ট্রের মধ্যে ১০টি রাষ্ট্রের সরকার সংসদীয়। এছাড়াও ওশেনিয়ায় এই পদ্ধতির প্রচলন আছে। এর বাইরে বিশ্বের অন্যত্র সংসদীয় রাষ্ট্র সাধারণত কম।
ইউক্রেনের ভূগোল

ইউক্রেন ইউরোপের দ্বিতীয় বৃহত্তম দেশ। কার্পেথীয় পর্বতমালার উত্তর অংশ ইউক্রেনের পশ্চিম অংশে প্রবেশ করেছে। ২০৬১ মিটার উচ্চতাবিশিষ্ট হোভের্লা এর সর্বোচ্চ শৃঙ্গ। তবে ইউক্রেনের অধিকাংশ এলাকা কৃষ্ণ সাগরের উপরে অবস্থিত স্টেপ সমভূমি নিয়ে গঠিত। উত্তর-দক্ষিণে প্রবাহিত দ্‌নিপ্রো নদী সমভূমিটিকে দুই ভাগে ভাগ করেছে। দক্ষিণ-পূর্বে আজভ সাগর রাশিয়ার সাথে সীমান্ত সৃষ্টি করেছে।
ইউক্রেন ৬০৩,৬২৮ বর্গকিলোমিটার (২৩৩,০৬২ বর্গ মাইল) এলাকা জুড়ে, ২,৭৮২ কিলোমিটার (১,৭২৯ মাইল) এর উপকূলরেখা সহ।
এস্তোনিয়ার ভূগোল

এস্তোনিয়া মূলত একটি নিম্ন সমতলভূমি। বাল্টিক সাগরে এর তটরেখার দৈর্ঘ্য ১৩৯৩ কিলোমিটার এবং এই উপকূলে প্রায় ১৫২০টি ছোট ছোট দ্বীপ আছে। এদের মধ্যে সারেমা ও হিলুমা দ্বীপ দুইটি এস্তোনীয়দের পছন্দের অবকাশকেন্দ্র। দক্ষিণ-পূর্বের পাহাড়ি এলাকার ৩১৮ মিটার উচ্চতাবিশিষ্ট সুর মুনামাগি দেশের সর্বোচ্চ বিন্দু। দেশটির প্রায় ১৮০০০ বর্গকিলোমিটার এলাকা বনভূমি। বাকী অংশ কৃষিকাজ, পশু চরানোর কাজে ব্যবহৃত। দেশটিতে প্রায় ১৪০০ প্রাকৃতিক ও কৃত্রিম হ্রদ আছে। এদের মধ্যে বৃহত্তম হল পেইপসি হ্রদ, যা এস্তোনিয়া ও রাশিয়ার সীমান্তে অবস্থিত। দেশটির বহু নদীর মধ্যে নার্ভা ও এমায়োগি সবচেয়ে গুরুত্বপূর্ণ।
এস্তোনিয়া ৪৫,৩৩৯ বর্গকিলোমিটার (১৭,৫০৫ বর্গমাইল) জুড়ে বিস্তৃত একটি সমতল দেশ, যার মধ্যে ৪.৬% অভ্যন্তরীণ জলরাশি। এস্তোনিয়ার একটি দীর্ঘ, অগভীর উপকূলরেখা রয়েছে। () বাল্টিক সাগর বরাবর, তীরে অবস্থিত ১,৫২০টি দ্বীপ। দুটি বৃহত্তম দ্বীপ হল সারেমা (আক্ষরিক অর্থে, দ্বীপভূমি), যার আয়তন ২,৬৭৩ কিমি২ (১,০৩২ মা২), এবং হিউমা, যার আয়তন ৯৮৯ কিমি২ (৩৮২ মা২)। এই দুটি দ্বীপ এস্তোনিয়ার প্রিয় অবকাশ যাপনের স্থান। দেশের সর্বোচ্চ শৃঙ্গ, সুউর মুনামাগি (ডিম পর্বত), পাহাড়ি দক্ষিণ-পূর্বে অবস্থিত এবং সমুদ্রপৃষ্ঠ থেকে ৩১৮ মি (১,০৪৩ ফু) উপরে পৌঁছায়। এস্তোনিয়া প্রায় বনভূমি দ্বারা আচ্ছাদিত। আবাদি জমির পরিমাণ প্রায় । তৃণভূমি প্রায় আচ্ছাদিত এবং চারণভূমি প্রায় জুড়ে . এস্তোনিয়াতে ১,৪০০ টিরও বেশি প্রাকৃতিক এবং কৃত্রিম হ্রদ রয়েছে। এদের মধ্যে বৃহত্তম, লেক পেইপাস (৩,৫৫৫ কিমি২ অথবা ১,৩৭৩ মা), এস্তোনিয়া এবং রাশিয়ার সীমান্তের বেশিরভাগ অংশ গঠন করে। মধ্য এস্তোনিয়ার মধ্যে অবস্থিত, Võrtsjärv হল দ্বিতীয় বৃহত্তম হ্রদ (২৭০ কিমি২ অথবা ১০৪ মা২)। দেশের অনেক নদীর মধ্যে নার্ভা এবং এমাজোগি সবচেয়ে গুরুত্বপূর্ণ।
এস্তোনিয়ার সারেমা দ্বীপে, উল্কাপিণ্ডের একটি ছোট, সাম্প্রতিক গুচ্ছ, যার মধ্যে বৃহত্তমটি কালী নামে পরিচিত। এই প্রভাবটি সম্ভবত এলাকার লৌহ যুগের বাসিন্দারা প্রত্যক্ষ করেছিলেন। 
এস্তোনিয়ায় জলবায়ু নাতিশীতোষ্ণ, যেখানে প্রায় সমান দৈর্ঘ্যের চারটি ঋতু রয়েছে। গড় তাপমাত্রা থেকে শুরু হয় বাল্টিক দ্বীপপুঞ্জে পর্যন্ত জুলাই মাসে অভ্যন্তরীণ, উষ্ণতম মাস, এবং থেকে বাল্টিক দ্বীপপুঞ্জে পর্যন্ত ফেব্রুয়ারি মাসে অভ্যন্তরীণ অঞ্চলে, সবচেয়ে ঠান্ডা মাস। গড় বৃষ্টিপাত এবং গ্রীষ্মের শেষের দিকে সবচেয়ে ভারী হয়। 
লাটভিয়ার সাথে এস্তোনিয়ার স্থল সীমান্ত ; রাশিয়ান সীমান্ত । ১৯২০ থেকে ১৯৪৫ সাল পর্যন্ত, ১৯২০ সালের তারতু শান্তি চুক্তি অনুসারে রাশিয়ার সাথে এস্তোনিয়ার সীমানা উত্তর-পূর্বে নারভা নদীর ওপারে এবং দক্ষিণ-পূর্বে পেটসেরি শহর ছাড়িয়ে বিস্তৃত ছিল। এই অঞ্চলটি, প্রায় , দ্বিতীয় বিশ্বযুদ্ধের শেষে সোভিয়েত রাশিয়ায় স্থানান্তরিত হয়। 
এস্তোনিয়া পূর্ব ইউরোপীয় প্ল্যাটফর্মের উত্তর-পশ্চিম অংশে অবস্থিত, ফেনোস্ক্যান্ডিয়ান শিল্ডের সীমান্তে। এস্তোনিয়ার ভিত্তিপ্রস্তর দুটি প্রধান স্তর নিয়ে গঠিত: স্ফটিকের ভিত্তিপ্রস্তর এবং পাললিক আবরণ। এগুলিকে আরও তিনটি স্বতন্ত্র ভূতাত্ত্বিক জটিলতায় শ্রেণীবদ্ধ করা হয়েছে। প্রোটেরোজোয়িক যুগে গ্রানাইট, নিসেস এবং অন্যান্য স্ফটিক শিলা দ্বারা গঠিত স্ফটিকের ভিত্তিস্তর তৈরি হয়েছিল। এটি প্যালিওজোয়িক শিলার পাললিক আবরণ দ্বারা আবৃত, যার মধ্যে চুনাপাথর এবং বেলেপাথর অন্তর্ভুক্ত। এর উপরে, একটি চতুর্মুখী পৃষ্ঠ স্তর মূলত নুড়ি, বালি এবং কাদামাটির মতো অসংহত পলি দ্বারা গঠিত, যা সেনোজোয়িক যুগে গঠিত হয়েছিল।
ক্রোয়েশিয়ার ভূগোল

ক্রোয়েশিয়া দক্ষিণপূর্ব ইউরোপের কেন্দ্রে অবস্থিত। এর উত্তর পূর্ব সীমান্তে হাঙ্গেরি, পূর্বে সার্বিয়া, দক্ষিণ পূর্বে বসনিয়া,হার্জেগোভিনা ও মন্টিনিগ্রো। এটি ৪২ ° এবং ৪৭ ° উত্তর ও ১৩ ° এবং ২০ ° পূর্ব অক্ষাংেশ অবস্থিত। দেশটি দেখতে ফালি চাঁদের মত। কেন্দ্রীয় মহাদেশীয় ক্রোয়েশিয়া ও স্লাভোনিয়াতে সমভূমি, হ্রদ ও পাহাড় অবস্থিত। পশ্চিমে রয়েছে দিনারীয় আল্পস পর্বতমালার বৃক্ষ আচ্ছাদিত অংশ। আর রয়েছে আড্রিয়াটিক সাগরের পর্বতসঙ্কুল তটরেখা। এই উপকূলে আরও আছে প্রায় হাজারখানেকের মত বিভিন্ন আকৃতির দ্বীপ। এটি ৫৬.৫৯৪বর্গ কিলোমিটার (২১,৮৫১ বর্গ মাইল) জুড়ে বিস্তৃত। এর মধ্যে ৫৬.৪১৪ বর্গ কিলোমিটার ভুমি (২১,৭৮২ বর্গ মাইল) এবং ১২৮ বর্গ কিলোমিটার জল ভাগ (৪৯ বর্গ মাইল) রয়েছে।
য়েছ।
ডেনমার্কের ভূগোল

ডেনমার্কের মূল ভূখণ্ডটি উত্তর-পশ্চিম ইউরোপের জুটলান্ড উপদ্বীপে অবস্থিত। বাল্টিক সাগরের অনেকগুলি দ্বীপও ডেনমার্কের অন্তর্ভুক্ত। এখানকার জলবায়ু মৃদু। এখানকার ৬০% জমি আবাদযোগ্য সমতল ভূমি।
ডেনমার্কের সীমান্তে উপকূল জুড়ে বাল্টিক ও উত্তর সাগর অবস্থিত। ডেনমার্কের স্থল সীমানা প্রায় ৪৩,০৯৪ বর্গ কিমি (১৬,৬৩৯ বর্গমাইল)। তবে উপকূল এলাকায় সাগরের অবিরাম ভাঙ্গন ও যোগ এবং মানুষের ভূমি পুনরোদ্ধার প্রকল্পের ফলে সঠিকভাবে স্থল সীমানার আকার নির্ধারণ করা যায় না। জুটল্যান্ডের দক্ষিণ-পশ্চিম উপকূলে জোয়ারের উচ্চতা ১ ও ২ মিটার (৩.২৮ ও ৬.৫৬ ফুট)। ডেনমার্কের বিশাল অর্থনৈতিক অঞ্চল রয়েছে, যার বিস্তৃতি ১০৫,৯৮৯ বর্গ কিলোমিটার (৪০,৯২৩ বর্গমাইল)। গ্রিনল্যান্ড ও ফারো দ্বীপপুঞ্জ সহযোগে মোট ২,২২০,০৯৩ বর্গ কিলোমিটারের (৮৫৭,১৮৩ বর্গমাইল) এই অর্থনৈতিক অঞ্চলটি বিশ্বের ১৫তম বৃহৎ অর্থনৈতিক অঞ্চল।
ডেনমার্কের জলবায়ু নাতিশীতোষ্ণ। ফলে এখানে শীতকাল মৃদু ও বাতাসপ্রবণ এবং গ্রীষ্মকাল ঈষৎ ঠাণ্ডা। 
সেচযোগ্য জমি: ৪,৩৫৪ কিমি² (২০০৭)
মোট নবায়নযোগ্য জল সম্পদ: ৬ কিমি (২০১১)
পরিষ্কার পানি উত্তোলন (গৃহস্থালী/শিল্প/কৃষি):
<br>"মোট:" ০.৬৬ কিমি/বছর (৫৮%/৫%/৩৬%)
<br> "মাথাপিছু:" ১১৮.৪ মি/বছর (২০০৯)
নরওয়ের ভূগোল

নরওয়ে দেশটি উত্তর ইউরোপে স্ক্যান্ডিনেভীয় উপদ্বীপের পশ্চিম ও উত্তরাংশে অবস্থিত। নরওয়ের দক্ষিণ-পশ্চিমে উত্তর সাগর ও দক্ষিণে স্কাগেরাক ইনলেট, পশ্চিমে উত্তর আটলান্টিক মহাসাগর (নরওয়েজীয় সাগর) ও উত্তর-পূর্বে বারেন্টস সাগর অবস্থিত। দেশটির অধিকাংশ এলাকা জুড়ে স্ক্যান্ডিনেভীয় পর্বতমালা বিস্তৃত। পূর্বে সুইডেনের সাথে নরওয়ের দীর্ঘ সীমান্ত রয়েছে, উত্তর পশ্চিমে ফিনল্যান্ডের সাথে কিছুটা কম এবং উত্তর-পূর্বে রাশিয়ার সাথে অল্প সীমান্ত রয়েছে। নরওয়ের সুদীর্ঘ পশ্চিম উপকূলের কাছেই রয়েছে ছোট বড় প্রায় ৫০ হাজার দ্বীপ।
নরওয়ে বিশ্বের সর্ব উত্তরের দেশ এবং ইউরোপের সর্বাধিক পর্বতবেষ্টিত দেশ। সমুদ্রপৃষ্ঠ থেকে দেশটির গড় উচ্চতা এবং দেশটির মূল ভূখন্ডের ৩২ ভাগ গাছ-লাইনের থেকে উপরে অবস্থিত।
নরওয়ের আকৃতি দীর্ঘ, বিশ্বের দীর্ঘতম এবং সবচেয়ে রুক্ষ উপকূলরেখাগুলির মধ্যে একটি, এবং কার্টভারকেট (সরকারি নরওয়েজিয়ান ম্যাপিং সংস্থা) অনুসারে, বহু-ইন্ডেন্টেড উপকূলরেখা বরাবর মোট ৩২০,২৪৯টি দ্বীপ এবং উপদ্বীপ রয়েছে (২৩৯,০৫৭টি দ্বীপ এবং ৮১,১৯২টি উপদ্বীপ)।
দেশ জুড়ে যে শৃঙ্গ শৃঙ্খল রয়েছে ভূতাত্ত্বিকভাবে পর্বতমালা স্কটল্যান্ড, আয়ারল্যান্ড এবং আটলান্টিক মহাসাগর এর তলদেশ অতিক্রম করার পর, উত্তর আমেরিকার অ্যাপালাচিয়ান পর্বতমালা এর সাথে অবিচ্ছিন্ন। ভূতাত্ত্বিকদের মতে প্রাচীন উচ্চমহাদেশ প্যাঞ্জিয়া ভেঙে যাওয়ার আগে এই সমস্ত পর্বতমালা একটি একক পর্বতশ্রেণী তৈরি করেছিল।
শেষ হিমবাহ যুগে এবং অনেক পূর্ববর্তী বরফ যুগে, কার্যত সমগ্র দেশটি একটি পুরু বরফের চাদর দিয়ে ঢাকা ছিল। বরফের চলাচল গভীর উপত্যকা থেকে বেরিয়ে আসে। বরফ খোদাইয়ের ফলে, সোগনেফিওর্ডেন হল বিশ্বের দ্বিতীয় গভীরতম ফিওর্ড এবং হর্নিন্ডালসভ্যাটনেট হল ইউরোপ এর গভীরতম হ্রদ। যখন বরফ গলে যায়, তখন সমুদ্র অনেক উপত্যকা পূর্ণ করে দেয়, যার ফলে নরওয়ের বিখ্যাত ফিওর্ড তৈরি হয়।
আজকের উচ্চ পর্বতমালার হিমবাহগুলি বরফ যুগের বৃহৎ বরফের স্তরের অবশিষ্টাংশ নয় - তাদের উৎপত্তি আরও সাম্প্রতিক। ৭০০০ খ্রিস্টপূর্বাব্দ থেকে ৩০০০ খ্রিস্টপূর্বাব্দে হলোসিন জলবায়ুর সর্বোত্তম সময়ে (১৯৬১-৯০ সময়ের তুলনায়) আঞ্চলিক জলবায়ু ১-৩ ডিগ্রি সেলসিয়াস (১.৮-৫.৪ ডিগ্রি ফারেনহাইট) পরিবর্তন পর্যন্ত উষ্ণ ছিল, সেই সময়কালে পাহাড়ের অবশিষ্ট হিমবাহগুলি প্রায় সম্পূর্ণরূপে গলে গিয়েছিল।
নরওয়ের এলাকা জুড়ে রয়েছে, যার মধ্যে জল। যদি স্ভালবার্ড এবং ইয়ান মায়েন ধরা হয়, এলাকা হবে ।
নরওয়ের মহাদেশীয় উপকূলরেখা হল ; দ্বীপপুঞ্জ অন্তর্ভুক্ত করলে, এটি হবে 
নরওয়ের মোট এক্সক্লুসিভ ইকোনমিক জোন (EEZ) । এটি ইউরোপের বৃহত্তমের একটি এবং বিশ্বের ১৭তম বৃহত্তম। মূল ভূখণ্ড বরাবর EEZ গঠিত , ইয়ান মায়েন ইইজেড তৈরি করে , এবং ১৯৭৭ সাল থেকে নরওয়ে স্ভালবার্ডের চারপাশে একটি অর্থনৈতিক অঞ্চল দাবি করে আসছে। নরওয়ের সমুদ্রসীমার দাবি রয়েছে সংলগ্ন অঞ্চলের জন্য, মহাদেশীয় তাকের জন্য, এবং আঞ্চলিক সমুদ্রের জন্য।
ওডিন

ওডিন (পুরাতন নর্স ভাষায় "Óðinn") হল নর্স পুরাণে বর্ণিত প্রধান দেবতা। তার নাম "óðr" এর সাথে সম্পর্কিত, যার অর্থ হল উত্তেজনা, ক্রোধ, বা কবিতা। ওডিনের প্রধান ভূমিকা জটিল, তিনি জ্ঞান, যুদ্ধ, ও মৃত্যুর দেবতা। তাকে এর পাশাপাশি জাদু, কবিতা, ভবিষ্যতবাণী, জয়, এবং শিকারের দেবতা হিসাবেও গণ্য করা হয়।
নেদারল্যান্ডসের ভূগোল

নেদারল্যান্ডসের ভূগোল খানিকটা অস্বাভাবিক, কেননা এর ভূমির বেশির ভাগ অংশ সমুদ্র থেকে পুনরুদ্ধার করা হয়েছে এবং এগুলি আসলে সমুদ্র সমতলের নিচে অবস্থান করছে। সমুদ্র উপকূলে মনুষ্য-নির্মিত বাঁধ এই নিম্নভূমিগুলিকে প্লাবনের হাত থেকে রক্ষা করছে।
নেদারল্যান্ডসের ভূ-প্রকৃতিকে দুই ভাগে ভাগ করা যায়। উত্তর ও পশ্চিমের নিম্ন ও সমতল ভূমিগুলি সমুদ্র থেকে পুনরুদ্ধারকৃত পোল্ডার এবং নদীসমূহের ব-দ্বীপ নিয়ে গঠিত। এগুলি নেদারল্যান্ডের মোট আয়তনের প্রায় অর্ধেক এবং সমুদ্র সমতল থেকে গড়ে ১ মিটারের বেশি উঁচু নয়। সমুদ্রে প্রাচীর ও বালিয়াড়ি তুলে এগুলিকে রক্ষা করা হয়েছে। পূর্ব ও দক্ষিণে আছে উচ্চভূমি, কিন্তু এগুলিও মূলত সমতল। কেবলমাত্র একেবারে দক্ষিণ প্রান্তসীমাতে গিয়ে, আর্দেন পর্বতমালার পাদদেশে, ভূমি খানিকটা উঁচু হয়েছে। এখানে নেদারল্যান্ডসের সর্বোচ্চ বিন্দু ভালসারবের্গ (৩২৩ মিটার) অবস্থিত।
পোল্যান্ডের ভূগোল

পোল্যান্ড মধ্য ইউরোপের একটি দেশ, যা জার্মানির পূর্বে অবস্থিত। সাধারণভাবে পোল্যান্ড উত্তরে বাল্টিক সাগর থেকে শুরু হওয়া একটি ধারাবাহিক সমভূমি যা দক্ষিণে কার্পেথীয় পর্বতমালা পর্যন্ত বিস্তৃত। বাল্টিক সাগরের উপকূলে প্রাকৃতিক পোতাশ্রয়ের সংখ্যা খুব কম। কেবল গদান্স্‌ক-গদিনিয়া -সোপোত অঞ্চল এবং উত্তর-পশ্চিম কোণার শ্চেচিন অঞ্চলে প্রাকৃতিক পোতাশ্রয় রয়েছে। উত্তর-পূর্ব পোল্যান্ড অঞ্চলটি হ্রদ জেলা নামে পরিচিত। জনবিরল ও গহীন অরণ্যে আবৃত এই অঞ্চলে কৃষি ও শিল্প সম্পদের পরিমাণ কম। হ্রদ জেলার দক্ষিণ ও পশ্চিমে এক বিরাট সমভূমি দক্ষিণ-পশ্চিমে চেক প্রজাতন্ত্রের ও স্লোভাকিয়ার সীমান্তে সুডেটীয় পর্বতমালা পর্যন্ত, এবং দক্ষিণ-পূর্বে কার্পেথীয় পর্বতমালা পর্যন্ত চলে গেছে।
পোল্যান্ড উত্তর-দক্ষিণে ৮৭৬ কিমি এবং পূর্ব-পশ্চিমে ৬৮৯ কিমি দীর্ঘ। অভ্যন্তরীণ জলাশয় গণনায় ধরে এর আয়তন ৩,১২,৮৪৩ বর্গকিমি। পোল্যান্ডের পশ্চিমে জার্মানি, দক্ষিণে চেক প্রজাতন্ত্র ও স্লোভাকিয়া, পূর্বে ইউক্রেন ও বেলারুস, এবং উত্তর-পূর্বে লিথুয়ানিয়া ও রাশিয়ার কালিনিনগ্রাদ প্রদেশ।
ফ্রান্সের ভূগোল

ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন (Seine), লোয়ার (Loire), গারন (Garonne), এবং রোন (Rhône)।
মেট্রোপলিটন ফ্রান্সের ভূখণ্ড তুলনামূলকভাবে বড় এবং তাই এর জলবায়ু একরকম নয় এবং নিম্নলিখিত জলবায়ুগত সূক্ষ্মতাগুলির জন্ম দেয়:
ফ্রান্সে জলবায়ু পরিবর্তনের ফলে তাপ গড়ের উপরে বৃদ্ধি পাচ্ছে। 
"সেচযুক্ত জমি:" ২৬,৪২০ কিমি (২০০৭)
"মোট নবায়নযোগ্য পানি সম্পদ:" ২১১ কিমি (২০১১)
"মিঠা পানি উত্তোলন (গার্হস্থ্য/শিল্প/কৃষি):" ৩১.৬২ কিমি /বছর (১৯%/৭১%/১০%) (৫১২.১ /বছর মাথাপিছু) (২০০৯)
কয়লা, লৌহ আকরিক, বক্সাইট, দস্তা, ইউরেনিয়াম, অ্যান্টিমনি, আর্সেনিক, পটাশ, ফেল্ডস্পার, ফ্লুরস্পার, জিপসাম, কাঠ, মাছ, সোনা, কাদামাটি, পেট্রোলিয়াম, রূপা
ভূমধ্যসাগরের কাছে দক্ষিণে বন্যা, শিলাবৃষ্টি, তুষারধস, শীতের মাঝামাঝি ঝড়, খরা, বনের আগুন
বর্তমানে ফ্রান্সের অন্তর্ভুক্ত অঞ্চলটি প্লাইস্টোসিন বরফ যুগে খোলা তৃণভূমিতে পরিপূর্ণ ছিল। ১০,০০০ খ্রিস্টপূর্বাব্দ থেকে হিমবাহগুলি সরে যাওয়ার সাথে সাথে ফ্রান্স ধীরে ধীরে বনভূমিতে পরিণত হয়, কিন্তু এই আদিম বনভূমি পরিষ্কার করা শুরু হয় নবপ্রস্তর যুগে। মধ্যযুগীয় যুগ পর্যন্ত এই বনগুলি মোটামুটি বিস্তৃত ছিল।
প্রাগৈতিহাসিক যুগে, ফ্রান্স নেকড়ে এবং বাদামী ভালুকের মতো বৃহৎ শিকারী প্রাণীর পাশাপাশি এলকের মতো তৃণভোজী প্রাণীর আবাসস্থল ছিল। পাইরেনিস পর্বতমালার বাইরে বৃহত্তর প্রাণীজগত অদৃশ্য হয়ে গেছে, যেখানে ভাল্লুক একটি সংরক্ষিত প্রজাতি হিসেবে বাস করে। ছোট প্রাণীর মধ্যে রয়েছে মার্টেন, বন্য শূকর, শিয়াল, ওয়েসেল, বাদুড়, ইঁদুর, খরগোশ এবং বিভিন্ন ধরণের পাখি।
পঞ্চদশ শতাব্দীর মধ্যে, ফ্রান্স তার বনভূমি থেকে অনেকটাই মুক্ত হয়ে গিয়েছিল এবং কাঠের জন্য স্ক্যান্ডিনেভিয়া এবং তাদের উত্তর আমেরিকার উপনিবেশগুলির উপর নির্ভর করতে বাধ্য হয়েছিল। উল্লেখযোগ্য অবশিষ্ট বনাঞ্চল গ্যাসকোনি অঞ্চলে এবং উত্তরে আলসেস-আর্দেনেস অঞ্চলে অবস্থিত। উভয় বিশ্বযুদ্ধে আর্দেনেস বন ছিল ব্যাপক যুদ্ধের স্থান।
এই অঞ্চলের উত্তর-কেন্দ্রীয় অংশটি প্যারিস অববাহিকা দ্বারা প্রভাবিত, যা পাললিক শিলার স্তরযুক্ত ক্রম নিয়ে গঠিত। উত্তর-পশ্চিমে নরম্যান্ডি উপকূল উঁচু, চক পাথরের খাড়া পাহাড় দ্বারা চিহ্নিত, অন্যদিকে ব্রিটানি উপকূল (পশ্চিমে উপদ্বীপ) এমন জায়গায় অত্যন্ত খাঁজকাটা যেখানে গভীর উপত্যকাগুলি সমুদ্রের দ্বারা ডুবে গেছে, এবং দক্ষিণ-পশ্চিমে বিস্কে উপকূল সমতল, বালুকাময় সৈকত দ্বারা চিহ্নিত।
সাম্প্রতিক এক বিশ্বব্যাপী রিমোট সেন্সিং বিশ্লেষণে দেখা গেছে যে ফ্রান্সের জোয়ার-ভাটার সমতল অঞ্চলের ১,৪৩৩ কিমি , যা জোয়ার-ভাটার সমতল অঞ্চলের দিক থেকে ২৩তম স্থান অধিকারী দেশ।
ফিনল্যান্ডের ভূগোল

ফিনল্যান্ড বাল্টিক সাগর, বথনিয়া উপসাগর এবং ফিনল্যান্ড উপসাগর দ্বারা বেষ্টিত এবং সুইডেন ও রাশিয়ার মধ্যে অবস্থিত। ফিনল্যান্ড ইউরোপের উত্তরতম দেশ। দেশটির প্রায় সম্পূর্ণ অংশ ৬০ ডিগ্রী উত্তর অক্ষাংশের উত্তরে অবস্থিত। দেশটির প্রায় এক চতুর্থাংশ ভূমি সুমেরুবৃত্তের উত্তরে অবস্থিত।
ফিনল্যান্ড ইউরোপের সপ্তম বৃহত্তম দেশ। এর ১০% অভ্যন্তরীণ জলাশয়, ৬৯% বনভূমি, এবং ৮% কৃষিভূমি। 
ফিনল্যান্ডের মোট আয়তন ।এই এলাকার ১০% জল, ৬৯% বন, ৮% চাষযোগ্য জমি এবং ১৩% অন্যান্য।রাশিয়া, ইউক্রেন, ফ্রান্স, স্পেন, সুইডেন, নরওয়ে এবং জার্মানির পরে ফিনল্যান্ড ইউরোপের অষ্টম বৃহত্তম দেশ।
সামগ্রিকভাবে, ফিনল্যান্ডের সীমানার আকৃতি এক-বাহুর মানুষের আকৃতির মতো।ফিনিশ ভাষায়, এই চিত্র এবং ফিনল্যান্ডের জাতীয় রূপ - ফিনিশ মেইডেন ( "Suomi-neito") - এর মধ্যে সমান্তরালতা আঁকা হয়েছে এবং ফিনিশ ভাষায় সমগ্র দেশকে তার নামে উল্লেখ করা যেতে পারে।এমনকি সরকারী প্রেক্ষাপটে, সুইডেন এবং নরওয়ের মধ্যে দেশের উত্তর-পশ্চিম অংশে Enontekiö-এর আশেপাশের এলাকাটিকে "আর্ম" ( "käsivarsi" ) বলা যেতে পারে।ধারাবাহিক যুদ্ধের পর ১৯৪৪ সালের মস্কো যুদ্ধবিরতিতে ফিনল্যান্ড সোভিয়েত ইউনিয়নের কাছে প্রধান ভূমি এলাকা হারায় এবং বলা হয় যে মূর্তিটি তার অন্য বাহু, সেইসাথে তার "স্কার্ট" এর একটি প্রান্ত হারিয়ে ফেলেছে।
লিশটেনস্টাইনের ভূগোল

লিশটেনস্টাইনের আয়তন ১৬০ বর্গকিলোমিটার, অর্থাৎ একটি বড় মেট্রোপলিটান শহরের সমান। এর রাজধানী ভাদুৎস। লিশটেনস্টাইনের দুই তৃতীয়াংশ এলাকা জুড়ে বড় পর্বতমালা অবস্থিত। বাকী অংশে আছে ছোট পাহাড়, টিলা এবং মালভূমি। পশ্চিম সীমান্তের সমান্তরালে দেশের ভেতর দিয়ে বয়ে গেছে রাইন নদী।
লিশটেনস্টাইনের জলবায়ু মহাদেশীয়। এখানকার শীতকাল শীতল ও মেঘাচ্ছন্ন, এসময় তুষার বা বৃষ্টিপাত হয়। গ্রীষ্মগুলি মেঘাচ্ছন্ন, আর্দ্র এবং নাতিশীতোষ্ণ।
হাঙ্গেরির ভূগোল

হাঙ্গেরি কিছুটা ডিম্বাকৃতির। দেশটি পূর্ব-পশ্চিমে সর্বাধিক প্রায় ৫০০ কিলোমিটার এবং উত্তর দক্ষিণে সর্বাধিক প্রায় ৩১৫ কিলোমিটার বিস্তৃত। হাঙ্গেরির উত্তরে স্লোভাকিয়া, উত্তর-পূর্বে ইউক্রেন, পূর্বে রোমানিয়া, দক্ষিণে সার্বিয়া, মন্টেনিগ্রো, ক্রোয়েশিয়া ও স্লোভেনিয়া, এবং পশ্চিমে অস্ট্রিয়া। হাঙ্গেরির ভূমির মোট আয়তন ৯৩,০৩০ বর্গকিলোমিটার।
হাঙ্গেরি প্রায় পুরোটাই সমতল ভূমি। দানিউব নদী উত্তর-পশ্চিমে হাঙ্গেরি-স্লোভাকিয়া সীমান্তের কিয়দংশ গঠন করেছে। সেখান থেকে নদীটি দক্ষিণে বুদাপেশ্‌তের মধ্য দিয়ে প্রবাহিত হয়ে হাঙ্গেরিকে দুইটি সাধারণ অঞ্চলে ভাগ করেছে। দানিউবের পূর্ব পাড়ে অবস্থিত অঞ্চলটি একটি নিম্ন, ঢেউখেলানো সমভূমি যা বৃহৎ হাঙ্গেরীয় সমভূমি বা বৃহৎ Alföld নামে পরিচিত। এই সমভূমিটি পূর্বে রোমানিয়াতে এবং দক্ষিণে সার্বিয়া ও মন্টেনিগ্রোতে বিস্তৃত। উত্তর-পশ্চিম হাঙ্গেরিতে অবস্থিত অপেক্ষাকৃত ক্ষুদ্রাকার সমভূমিটির নাম ক্ষুদ্র Alföld এবং এটি স্লোভাকিয়া পর্যন্ত চলে গেছে। বৃহৎ Alföld সমভূমিটি হাঙ্গেরির তিন-চতুর্থাংশ এলাকা গঠন করেছে। এটি পুরোপুরি সমতল নয়। পশ্চিম দিকে এটি বেশ পাহাড়ি আকার ধারণ করেছে। এটি হাঙ্গেরির প্রধান কৃষিভূমি। এখানে ভুট্টা, গম, সূর্যমুখী, মিষ্টি বিট, লাল মরিচ ও অন্যান্য খাদ্যশস্য উৎপাদন করা হয় এবং এখানকার তৃণভূমিতে ভেড়া চরানো হয়। চারণভূমিগুলি puszta নামে পরিচিত। হাঙ্গেরীয় লোকগীতি, নৃত্য ও সাহিত্যে এই pusztaগুলিতে উনিশ শতকের রাখাল ও তাদের গবাদি পশুর পাল নিয়ে অনেক বর্ণনা আছে। ক্ষুদ্র সমভূমিটিও উর্বর এবং এখানে ব্যাপক চাষাবাদ হয়।
সমভূমিগুলিকে পশ্চিম, উত্তর ও পূর্বে দিকে পর্বতের সারি ঘিরে রেখেছে। উত্তর সীমান্তের উচ্চভূমিগুলি Esztergom-এ দানিউব নদীর গিরিখাত থেকে পূর্বে বিস্তৃত হয়েছে এবং মাত্রা পর্বতমালা গঠন করেছে, যা কার্পেথীয় পর্বতমালার একটি অংশ। দানিউবের পশ্চিমের অঞ্চলটি আন্তঃদানিউবিয়া নামে পরিচিত। এখানে উত্তর-পশ্চিমের ক্ষুদ্র সমভূমি ছাড়াও আরও বিভিন্ন ধরনের ভূমিরূপ দেখতে পাওয়া যায়। দক্ষিণে রয়েছে Mecsek পর্বতমালা, উত্তরে অরণ্যাবৃত বাকোনি পর্বতমালা, যার কাছেই রয়েছে বালাতন হ্রদ।
দানিউব নদী হাঙ্গেরির সবচেয়ে গুরুত্বপূর্ণ নদী। গোটা হাঙ্গেরিকেই দানিউব নদীর অববাহিকা বলা চলে। দানিউব নদী পশ্চিমে অস্ট্রিয়া থেকে হাঙ্গেরিতে প্রবেশ করেছে এবং উত্তর-পশ্চিমে হাঙ্গেরির সাথে স্লোভাকিয়ার সীমান্ত নির্ধারণ করেছে। বুদাপেশ্‌তের উত্তরে ভাক শহরের কাছে নদীটি দক্ষিণ দিকে খাড়া মোড় নিয়েছে এবং দক্ষিণ দিকে বুদাপেশতের মধ্য দিয়ে প্রবাহিত হয়ে সার্বিয়া ও মন্টেনিগ্রোর দিকে চলে গেছে। হাঙ্গেরির অন্য সব প্রধান নদীই দানিউব নদীর উপনদী। এদের মধ্যে আছে হাঙ্গেরির দীর্ঘতম তিজা নদী, রাবা এবং দ্রাউ নদী।
বালাতন হ্রদ হাঙ্গেরির প্রধান হ্রদ। এটি গোটা মধ্য ইউরোপের বৃহত্তম হ্রদ। এটি হাঙ্গেরির প্রধান অবকাশযাপন কেন্দ্র ও স্বাস্থ্য স্পা। এর দক্ষিণ তীরের বালুকাময় বেলাভূমিগুলি সুপরিচিত। হ্রদের উত্তর তীরের আঙ্গুরক্ষেতগুলি থেকে হাঙ্গেরির সবচেয়ে ভাল ওয়াইনগুলির কয়েকটি তৈরি হয়। বালাতন হ্রদ অঞ্চলে পশুশিকার খেলা হয়। এখানে অনেক দুর্লভ জলজ পাখি ও মাছ দেখতে পাওয়া যায়। উত্তর-পশ্চিমে অস্ট্রিয়ার সাথে হাঙ্গেরি নয়জিডলার হ্রদটির অংশীদার।
হাঙ্গেরিতে তিনটি বড় হ্রদ রয়েছে। এদের মধ্যে বৃহত্তম হ্রদ বাল্টন লেক, যা ৬০০ বর্গকিলোমিটার এলাকা সহ ৭৮ কিলোমিটার দীর্ঘ এবং ৩ থেকে ১৪ কিলোমিটার প্রশস্ত।
ইউরোপের অর্থনীতি

ইউরোপের অর্থনীতি ৫০টি দেশের প্রায় ৭৪৮ মিলিয়ন মানুষ নিয়ে গঠিত। ইউরোপীয় ইউনিয়ন (ইইউ) গঠন এবং ১৯৯৯ সালে একটি একীভূত মুদ্রা, ইউরোর প্রবর্তন, একটি ভাগ করা মুদ্রার সুবিধার মাধ্যমে অংশগ্রহণকারী ইউরোপীয় দেশগুলিকে কাছাকাছি নিয়ে আসে।
পশ্চিমের দেশগুলির মোট অভ্যন্তরীণ উৎপাদন বেশি। অন্যদিকে পূর্ব ইউরোপের দেশগুলি দীর্ঘ সোভিয়েত ও সাম্যবাদী শাসনের অবসানের পর ধীরে ধীরে বিশ্ববাজারে প্রবেশ করছে এবং অর্থনৈতিক প্রবৃদ্ধি অর্জন করা শুরু করেছে। জার্মানি ইউরোপের বৃহত্তম অর্থনীতি এবং এর পরেই আছে যুক্তরাজ্য।
এস্তোনিয়ার অর্থনীতি

এস্তোনিয়া ইউরোপীয় ইউনিয়নের সদস্য এবং এখানে একটি উন্নত বাজার অর্থনীতি ব্যবস্থা বিদ্যমান।
২য় বিশ্বযুদ্ধের আগে এস্তোনিয়ার অর্থনীতি ছিল কৃষিনির্ভর। তবে তার্তু শহর বিজ্ঞানের ক্ষেত্রে পরিচিত ছিল এবং ভারী শিল্পক্ষেত্র উন্নতির দিকে এগোচ্ছিল, ফিনল্যান্ডের মত। এস্তোনিয়ার মাখন, দুধ ও পনির পশ্চিম ইউরোপের বাজারে সুপরিচিত ছিল। জার্মানি ও যুক্তরাজ্য ছিল এস্তোনিয়ার প্রধান দুইটি বাজার। মাত্র ৩% বাণিজ্য সোভিয়েত ইউনিয়নের সাথে সম্পাদিত হত। ১৯৪০ সালে রাশিয়া বলপ্রয়োগ করে এসোনিয়া দখল করে এবং ২য় বিশ্বযুদ্ধে নাৎসি বাহিনী ও সোভিয়েত বাহিনীর ধ্বংসলীলা এস্তোনিয়ার অর্থনীতিকে ক্ষতিগ্রস্ত করে। যুদ্ধের পরে এস্তোনিয়া সোভিয়েত বলয়ে চলে যায় এবং সোভিয়েত ইউনিয়নের কেন্দ্রীয়ভাবে পরিকল্পিত কাঠামোতে একীভূত হয়ে যায়। ফলে এস্তোনিয়ার মাথাপিছু উৎপাদন পার্শ্ববর্তী পুঁজিবাদী দেশ ফিনল্যান্ডের তুলনায় হ্রাস পায়। 
এস্তোনিয়া ১৯৮০-র দশকের শেষ দিকে সমজাতন্ত্র থেকে দূরে সরে যেতে থাকে এবং ১৯৯১ সালে একটি স্বাধীন পুঁজিবাদী দেশ হিসেবে আত্মপ্রকাশ করে। ১৯৯৪ সালে এস্তোনিয়া সমতল কর বা flat tax নীতি অনুসরণ করা শুরু করে। শুরুতে করের হার ধার্য করা হয় ২৬%। ২০০৫ সাল থেকে এটি প্রতি বছর ১% করে কমিয়ে ২০১০ সাল নাগাদ ১৮%-এ নামিয়ে আনার প্রক্রিয়া অব্যাহত আছে। ১৯৯০-এর দশকের ২য় ভাগে এস্তোনিয়া কেন্দ্রীয় ও পূর্ব ইউরোপের অন্য যেকোন দেশ অপেক্ষা বেশি মাথাপিছু বিদেশী বিনিয়োগ লাভ করে। ওয়ার্ল্ড ব্যাংকের মতে এস্তোনিয়া বর্তমানে একটি উচ্চ-আয় দেশ।
এস্তোনিয়ার বর্তমান মুদ্রার নাম ক্রুন। কিন্তু সরকার ২০১১ থেকে ২০১৩ সালের মধ্যে দেশের মুদ্রা ইউরোতে রূপান্তরের পরিকল্পনা করেছে।
ফ্রান্সের অর্থনীতি

১৯৯০-এর দশকের শেষের দিকে ফ্রান্সের অর্থনীতি ইউরোপের গড় অর্থনৈতিক হারের চেয়ে বেশি হারে প্রবৃদ্ধি লাভ করে। ফ্রান্সের সমাজতান্ত্রিক সরকার ৩৫ কর্মঘণ্টার সপ্তাহ প্রবর্তন করে। তবে ইদানীং দেশটির প্রবৃদ্ধি ও কর্ম সৃষ্টির হার কম। ফ্রান্সে বর্তমানে বেকারত্বের হার যুক্তরাজ্যের দ্বিগুণ, এবং পেনশন ব্যবস্থা ও স্বাস্থ্যসেবার খরচ যোগান দিতে সরকার হিমশিম খাচ্ছে।
ফ্রান্সের বড় বড় কোম্পানিগুলি আন্তর্জাতিকীকরণ আরম্ভ করেছে।
দিলারা হাশেম

দিলারা হাশেম (২৫ আগস্ট ১৯৩৬ - ২০ মার্চ ২০২২) একজন প্রসিদ্ধ বাংলাদেশী লেখক এবং বিখ্যাত ঔপন্যাসিক ছিলেন। তিনি ১৯৫৬ সালে ঢাকা বিশ্ববিদ্যালয় থেকে ইংরেজিতে স্নাতক ডিগ্রি লাভ করেন। তার প্রথম উপন্যাস "ঘর মন জানালা" ১৯৬৫ সালে প্রকাশিত হয়, এবং ১৯৭৩ সালে চলচ্চিত্রে রূপায়িত হয়। ১৯৭৬ সাল থেকে তিনি ভয়েস অফ আমেরিকার বাংলা বিভাগে কাজ করছেন।
তার প্রথম উপন্যাস "ঘর মন জানালা" ১৯৬৫ সালে প্রকাশিত হয়। যা পাঠক ও সমালোচক মহলে বিপুল সমাদর পায়। পরবর্তীতে গ্রন্থটি রুশ ও চীনা ভাষায় অনূদিত হয়েছে এবং ১৯৭৩ সালে এই উপন্যাস অবলম্বনে একই শিরোনামে একটি চলচ্চিত্র মুক্তি পায়। এছাড়াও ১৯৭৮ সালে প্রকাশিত হয় তার নারীবাদী উপন্যাস "আমলকীর মৌ"।
এবিএম মহিউদ্দীন চৌধুরী

এবিএম মহিউদ্দীন চৌধুরী (১ ডিসেম্বর ১৯৪৪ - ১৫ ডিসেম্বর ২০১৭) ছিলেন বাংলাদেশের চট্টগ্রাম জেলার একজন রাজনীতিবিদ। তিনি চট্টগ্রাম সিটি কর্পোরেশনের মেয়র ছিলেন।
মহিউদ্দীন চৌধুরী ১৯৪৪ সালের ১ ডিসেম্বর চট্টগ্রাম জেলার রাউজান উপজেলার গহিরা গ্রামে বক্স আলী চৌধুরী বাড়িতে জন্মগ্রহণ করেন। তার বাবা রেল কর্মকর্তা হোসেন আহমদ চৌধুরী এবং মা বেদুরা বেগম।
মহিউদ্দিন চৌধুরী ১৯৬২ সালে এসএসসি, ১৯৬৫ সালে চট্টগ্রাম সিটি কলেজ হতে এইচএসসি এবং ১৯৬৭ সালে ডিগ্রি পাস করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ এবং পরে আইন কলেজে ভর্তি হলেও ছাত্র আন্দোলনে জড়িয়ে পড়ায় লেখাপড়া শেষ করতে পারেননি।
এবিএম মহিউদ্দীন চৌধুরী ছাত্র অবস্থাতেই রাজনীতিতে জড়িয়ে পড়েন। তিনি ১৯৬৮ ও ১৯৬৯ সালে চট্টগ্রাম নগর ছাত্রলীগের সাধারণ সম্পাদকের দায়িত্ব পালন করেন।
একাত্তরে গঠন করেন ‘জয় বাংলা’ বাহিনী। সেই সময় গ্রেফতার হন পাকিস্তানি সেনাদের হাতে। পরে পাগলের অভিনয় করে কারাগার থেকে ছাড়া পেয়ে পালিয়ে যান ভারতে। সেখানে উত্তর প্রদেশের তান্ডুয়া সামরিক ক্যাম্পে প্রশিক্ষণরত মুক্তিযোদ্ধাদের একটি স্কোয়াডের কমান্ডার নিযুক্ত হন মহিউদ্দিন।
এরপর শ্রমিক রাজনীতিতে যুক্ত হন তিনি। যুবলীগের নগর কমিটির সাধারণ সম্পাদকের দায়িত্ব পালন করেন তিনি।
পঁচাত্তরে বঙ্গবন্ধু শেখ মুজিবুর রহমান সপরিবারে নিহত হলে প্রতিশোধ নিতে মৌলভী সৈয়দের নেতৃত্বে ‘মুজিব বাহিনী’ গঠন করেন মহিউদ্দিন। ওই সময় ‘চট্টগ্রাম ষড়যন্ত্র মামলা’র আসামি করা হলে তিনি পালিয়ে কলকাতায় চলে যান। ১৯৭৮ সালে দেশে ফেরেন বলে আত্মজীবনীমূলক বইয়ে উল্লেখ রয়েছে।
তিনি ১৯৯৪ সালে প্রথমবারের মতো চট্টগ্রাম সিটি কর্পোরেশনের মেয়র নির্বাচিত হন। ২০০৫ সালের মেয়র নির্বাচনে তিনি ক্ষমতাসীন বাংলাদেশ জাতীয়তাবাদী দলের একজন মন্ত্রীকে পরাজিত করে তৃতীয়বারের মতো চট্টগ্রামের মেয়র হিসেবে নির্বাচিত হন। ২০০৯ এর নির্বাচনে প্রায় ১ লক্ষ ভোটের ব্যবধানে পরাজিত হন।
এবিএম মহিউদ্দীন চৌধুরী ১৯৮২ সালে শাহেদা আক্তার ওরফে শাহেদা মহিউদ্দিনকে বিয়ে করেন। ১৯ অক্টোবর ১৯৮৬ সালে বোমা দুর্ঘটনায় নিজ বাড়িতে শাহেদা মৃত্যবরণ করেন। মহিউদ্দীন- শাহেদা দম্পতীর একমাত্র ছেলে মহিবুল হাসান চৌধুরী নওফেল।
১৯৮৭ সালে মহিউদ্দিন চৌধুরী হাসিনা মহিউদ্দিনকে বিয়ে করেন। মহিউদ্দীন- হাসিনা দম্পতীর একমাত্র ছেলে বোরহানুল হাসান চৌধুরী।
এবিএম মহিউদ্দীন চৌধুরী ১৫ ডিসেম্বর ২০১৭ সালে রাত ৩:৩০ মিনিটে চট্টগ্রামের ম্যাক্স হাসপাতালে মৃত্যুবরণ করেন।
করবী

করবী একটি লাল গোলাপী বা সাদা ফুলবিশিষ্ট চিরহরিৎ গুল্ম। এর বৈজ্ঞানিক নাম: "Nerium oleander" বা "Nerium indicum"। গোলাপী রঙের করবী ফুলকে রক্তকরবী বলা হয়।
সাহিত্যে রক্তকরবী, শ্বেতকরবী ইত্যাদি বিখ্যাত। সুন্দর দেখতে ও অত্যন্ত রুক্ষ পরিবেশে বাড়তে পারে বলে বহু জায়গায় সাজবার জন্য এটি চাষ করা হয়। কিন্তু গাছটির সর্বঙ্গ তীব্র বিষযুক্ত। একটি মাত্র পাতা খেলেই মানুষের, বিশেষত শিশুর মৃত্যু হতে পারে। পাতা তেতো বলে মানুষের ক্ষেত্রে বিষক্রিয়া কম দেখা যায়, অবশ্য TESS (Toxic Exposure Surveillance System) অনুসারে ২০০২ সালে আমেরিকায় ৮৪৭টি বিষক্রিয়ার ঘটনা লক্ষিত হয়। ঘাসে মেশা শুকনো করবী পাতা বা শাখা খেয়ে গবাদি পশুতে (বিশেষত ঘোড়ার) বিষক্রিয়া/মৃত্যু দেখা যায়- পূর্ণবয়স্ক ঘোড়ার মারাত্মক মাত্রা ১০০g, (০.৫ mg/Kg)।
করবী ভূমধ্যসাগরীয় ও এশীয় প্রজাতি। এরা ২-২.৫ মিটার উঁচু। এরা চিরসবুজ গাছ। গোড়া থেকে অনেকগুলো ডাল ঝোপের মত গজায়। পাতা ডালের আগার দিকে বেশি। গ্রীষ্ম ও বর্ষায় ফুল। লাল, গোলাপী, সাদা- তবে লাল ও সাদাই দেখা যায় বেশি। কলমে চাষ, ছাঁটা নিষ্প্রয়োজন। এদের বীজ বিষাক্ত।
আবুল ফজল (সাহিত্যিক)

আবুল ফজল (১ জুলাই ১৯০৩-৪ মে ১৯৮৩) বাংলাদেশের প্রখ্যাত সাহিত্যিক। তিনি চট্টগ্রাম বিশ্ববিদ্যালয়ের উপাচার্য এবং রাষ্ট্রপতির শিক্ষা ও সংস্কৃতি বিষয়ক উপদেষ্টা ছিলেন। তিনি মূলত একজন চিন্তাশীল ও সমাজমনস্ক প্রবন্ধকার। তার প্রবন্ধে সমাজ, সাহিত্য, সংস্কৃতি ও রাষ্ট্র সম্পর্কে গভীর ও স্বচ্ছ দৃষ্টিসম্পন্ন মনোভাবের পরিচয় পাওয়া যায়।
আবুল ফজল ১৯০৩ সালের ১ জুলাই চট্টগ্রামের সাতকানিয়া উপজেলার কেঁওচিয়ায় জন্মগ্রহণ করেন। তিনি মৌলবি ফজলুর রহমান এবং মা গুলশান আরার একমাত্র পুত্রসন্তান। প্রাথমিক পড়াশোনা শুরু হয় গ্রামের প্রাইমারি স্কুলে। প্রকৃতির প্রত্যক্ষ সান্নিধ্যে তার শৈশবের দিনগুলি অতিবাহিত হয়েছে। তার নিজের ভাষায়-
আমার ছেলেবেলা বেশকিছুটা বেপরোয়া ভাবেই কেটেছে। বিশেষতঃ যতদিন গ্রামে ছিলাম জীবনটা ছিল রীতিমতো উদ্দাম।... একটু বড় হয়ে দূর দূর গ্রামেও চলে যেতাম যাত্রা কি কবির গান শুনতে... চাঁদনী রাতে ছেলেরা "বদর" দিয়ে উঠলে কিছুতেই ঘরে স্থির থাকতে পারতাম না।
এখানে অল্প কিছুদিন পড়ার পর বাবার সাথে চট্টগ্রাম শহরে চলে আসেন। পরবর্তীতে নন্দন কাননে এক হাইস্কুল সংলগ্ন প্রাইমারি স্কুলে ভর্তি হন। মাদরাসা সেশন শুরু হতে দেরি ছিল বলে সাময়িকভাবে তাকে ঐ স্কুলে ভর্তি করা হয়। পরে ১৯১৩/১৪ সালে চট্টগ্রাম সরকারি মাদ্রাসায় দ্বিতীয় শ্রেণিতে ভর্তি হন। ১৯২৩ সালে ম্যাট্রিক পাস করেন। ১৯২৫ সালে ঢাকা ইসলামিক ইন্টারমিডিয়েট কলেজ (বর্তমান নাম - কবি নজরুল সরকারি কলেজ) থেকে উচ্চ মাধ্যমিক পাস করেন। ঢাকা বিশ্ববিদ্যালয় থেকে ১৯২৮ সালে বিএ পাস করেন। এছাড়া ১৯৪০ সালে কলকাতা বিশ্ববিদ্যালয় থেকে এমএ পাস করেন। তিনি একজন মুক্তবুদ্ধি আন্দোলনের অন্যতম পথিকৃৎ।
বাবা মৌলবি ফজলুর রহমান এবং পিতামহ মৌলবি হায়দর আলীর পদাংক অনুসরণ করে আবুল ফজল আলেম হোক এমনটিই চেয়েছিলেন বাবা মৌলবি ফজলুর রহমান। কিন্তু আবুল ফজলকে সাহিত্যই বেশি আকর্ষণ করেছিল। পরবর্তীতে শিক্ষক হওয়ার সংকল্প করেন আবুল ফজল। আর এ জন্য ১৯২৯ সালে বিটি পড়ার জন্য ঢাকা টিচার্স ট্রেনিং কলেজে ভর্তি হন। বিটি পাস করার পর ১৯৩১ সালে চট্টগ্রাম ফিরে আসেন। চট্টগ্রাম আসার পর সেখানকার কলেজিয়েট স্কুলে দ্বিতীয় মৌলবি হিসেবে কিছুদিন চাকরি করেন। এরপর তিনি সরকারি হাজী মুহাম্মদ মহসিন কলেেজ সহকারী শিক্ষক হিসেবে দুই মাস চাকরি করেন। এরপর চট্টগ্রাম কাজেম আলী বেসরকারি হাইস্কুলে সহকারী প্রধান শিক্ষক হিসেবে অস্থায়ীভাবে যোগ দেন। ১৯৩৩ সালে তিনি খুলনা জেলা স্কুলে দ্বিতীয় পণ্ডিতের পদে স্থায়ীভাবে যোগ দেন। ১৯৩৭ সালে খুলনা ছেড়ে এসে তিনি চট্টগ্রাম কলেজিয়েট স্কুলে সহকারী ইংরেজি শিক্ষক হিসেবে যোগ দেন। পরবর্তীতে ১৯৪১ সালে কৃষ্ণনগর কলেজে প্রভাষক হিসেবে যোগ দেন। ১৯৪৩ সালে যোগ দেন চট্টগ্রাম কলেজ। এই কলেজের কলেজ গভর্নিং বডির নির্বাচনে তিনি প্রার্থী হন এবং জয়ী হন। ১৯৫৯ সালে তিনি চাকরি থেকে অবসর গ্রহণ করেন। এছাড়াও তিনি চট্টগ্রাম বিশ্ববিদ্যালয়ের উপাচার্য হিসেবে এবং বাংলাদেশ সরকারের শিক্ষা উপদেষ্টা হিসেবেও দায়িত্ব পালন করেন।
তার প্রকাশিত গ্রন্থসমমৃহ
সাহিত্য চর্চায় অসাধারণ অবদানের জন্য ২০১২ সালে বাংলাদেশের সর্বোচ্চ বেসামরিক পুরস্কার স্বাধীনতা পুরস্কার প্রদান করা হয় তাকে। এছাড়াও তিনি বাংলা একাডেমি পুরস্কার (১৯৬২), প্রেসিডেন্ট প্রাইড অফ পারফরম্যান্স সাহিত্য পুরস্কার (১৯৬৩), আদমজী সাহিত্য পুরস্কার (১৯৬৬), নাসিরুদ্দীন স্বর্ণপদক (১৯৮০), মুক্তধারা সাহিত্য পুরস্কার (১৯৮১), আব্দুল হাই সাহিত্য পদক (১৯৮২), রাষ্ট্রীয় সাহিত্য পুরস্কার এবং সমকাল পুরস্কার লাভ করেছেন।
আবুল ফজল চট্টগ্রামে ১৯৮৩ সালের ৪ মে মৃত্যুবরণ করেন।
উর

উর প্রাচীন মেসোপটেমিয়ার দক্ষিণাঞ্চলের একটি শহর। এটি পারস্য উপসাগরে ইউফ্রেটিস ও টাইগ্রিস নদী দ্বয়ের আদি মোহনার কাছে অবস্থিত। এর কাছেই ছিল এরিদু শহর। সমুদ্র সরে যাওয়াতে বর্তমানে এর অবস্থানের জায়গাটি উপকূল হতে বেশ দূরে অবস্থিত। এটি বর্তমান ইরাকের ইউফ্রেটিস নদীর দক্ষিণ পারে বাগদাদের দক্ষিণে নাসিরিয়ার কাছে অবস্থিত। এর বর্তমান নাম "তেল এল-মুকায়ার"।
উর শহরের অবস্থানের স্থানটিতে একটি জিগুরাত বা উপাসনালয়ের ধ্বংসাবশেষ পাওয়া গেছে। এর পাশেই রয়েছে মানুষের আবাসস্থলের চিহ্ন। জিগুরাতটি ছিল নান্না অর্থাৎ সুমেরিয় উপকথায় বর্ণিত চন্দ্রদেবতার উদ্দেশ্যে নিবেদিত। এটি দুই স্তরে ইট দ্বারা নির্মিত। নিচের স্তরের ইটগুলি বিটুমেন বা পিচ দ্বারা যুক্ত, আর উপরের স্তরে চুন-সুরকি দ্বারা ইট গুলি গাঁথা হয়েছিল। উর এর স্বর্ণযুগে এই শহরে প্রায় ৩০,০০০ লোক বাস করত।
মোনাকোর অর্থনীতি

মোনাকোর জীবনযাত্রার মান বিশ্বের সর্বোচ্চগুলির একটি। পর্যটন ও সেবা প্রধান দুইটি অর্থনৈতিক খাত। প্রতি বছর লক্ষ লক্ষ পর্যটক মোনাকোর সমুদ্র সৈকত, ক্যাসিনো, বিভিন্ন শিল্পকলা প্রদর্শনী, নৌবিহার ও অন্যান্য আকর্ষণের টানে ছুটে আসেন।
মোনাকোতে করের পরিমাণ খুবই কম এবং ব্যাংক অ্যাকাউন্টের গোপনীয়তা অত্যন্ত শক্ত বলে এখানে অনেক বিদেশী লোক নাগরিক হয়েছেন এবং তাদের অর্থ গচ্ছিত রেখেছেন। মোনাকোর নাগরিকদের কোন আয়কর প্রদান করতে হয় না। কর্পোরেশনদের উপর করের পরিমাণ ন্যূনতম, এবং এ কারণে অনেক আন্তর্জাতিক কোম্পানি মোনাকোতে দফতর খুলেছে। তবে ফ্রান্স সরকার মোনাকার ব্যাংকিং ও কর নীতির তীব্র সমালোচক; ফ্রান্সের মতে এর ফলে ব্যবসা প্রতিষ্ঠান ও ব্যক্তিরা কর এড়াতে সক্ষম হয়েছে।
সম্প্রতি মোনাকো কিছু হালকা শিল্পে বিনিয়োগ করেছে। এগুলি মূলত ফোঁভিয়েই শহরে অবস্থিত। বিভিন্ন শিল্পের মধ্যে ঔষধ, সুগন্ধী, প্রসাধনী, ইলেকট্রনিক যন্ত্রপাতি, কাগজ ও কার্ড, বস্ত্র ও টেক্সটাইল এবং প্লাস্টিক দ্রব্যের কারখানাগুলি উল্লেখযোগ্য।
মোনাকো ফ্রান্সের সাথে একটি কাস্টমস বা শুল্ক ইউনিয়ন গঠন করেছে। যদিও মোনাকো ইউরোপীয় ইউনিয়নের সদস্য রাষ্ট্র নয়, তা সত্ত্বেও এর মুদ্রা ইউরো। মোনাকোর শ্রমশক্তি অস্থায়ী; শ্রমিকেরা মূলত ইতালি ও ফ্রান্স থেকে আসে।
ইতালির রাজনীতি

ইতালির রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোয় পরিচালিত হয়। ইতালির প্রধানমন্ত্রী সরকার ও বহুদলীয় ব্যবস্থার প্রধান। নির্বাহী ক্ষমতা সরকারের হাতে এবং আইন প্রণয়ন ক্ষমতা সরকার ও দুই-কক্ষবিশিষ্ট আইনসভার হাতে ন্যস্ত। বিচার বিভাগ নির্বাহী ও আইন প্রণয়ন বিভাগ থেকে স্বাধীন। ১৯৪৬ সালের ২রা জুলাই থেকে ইতালি একটি গণতান্ত্রিক প্রজাতন্ত্র; সেই দিন গণভোটের মাধ্যমে রাজতন্ত্র বিলুপ্ত হয়। ১৯৪৮ সালের ১লা জানুয়ারি থেকে ইতালি প্রজাতন্ত্রের বর্তমান সংবিধানটি কার্যকর হয়।
ইকোনমিস্ট ইন্টেলিজেন্স ইউনিট ২০১৯ সালে ইতালিকে "ত্রুটিপূর্ণ গণতন্ত্র" হিসাবে রেট করেছে ভি-ডেম ডেমোক্রেসি সূচক অনুসারে ইতালি ২০২৩ সালে বিশ্বের ২১তম নির্বাচনী গণতান্ত্রিক দেশ ছিল। উচ্চ মাত্রার বিভক্ততা এবং অস্থিরতা, যা প্রায়শই স্বল্পকালীন জোট সরকারগুলির দিকে পরিচালিত করে, ইতালীয় রাজনীতির বৈশিষ্ট্য। ১৯৪৫ সালে দ্বিতীয় বিশ্বযুদ্ধের সমাপ্তির পর থেকে, ইতালিতে ৬৯টি সরকার গঠিত হয়েছে, গড়ে প্রতি ১.১১ বছরে একটি।
ডেনমার্কের রাজনীতি

ডেনমার্কে সাংবিধানিক রাজতন্ত্র এবং সংসদীয় গণতন্ত্র পদ্ধতির শাসনব্যবস্থা প্রচলিত। বহুদলীয় গণতন্ত্রের এই সরকারব্যবস্থায় প্রধানমন্ত্রী হলেন সরকারের প্রধান। 
১৯৭২ সালের ১৪ জানুয়ারি থেকে রানি দ্বিতীয় মার্গারেট ২ (জন্ম : এপ্রিল ১৬, ১৯৪০) রানী হিসাবে এবং রাষ্ট্রের প্রধান হিসেবে দায়িত্ব পালন করেছেন। ডেনিশ সংবিধান অনুযায়ী ডেনিশ রাজা বা রানী, রাষ্ট্রপ্রধান হিসেবে, সকল প্রকার নির্বাহী ও আইনি ক্ষমতার মূল উৎস। তবে, ১৯৯১ সালে সংসদীয় সার্বভৌমত্ব প্রবর্তনের পর, ক্ষমতার বিভাজনে একটি কার্যকরী সিদ্ধান্ত কার্যকর হয়।
ডেনমার্কের সংবিধান ১৮৪৯ সালে রচিত হয়েছিল। বিচারকরা আধুনিক অবস্থা অনুসারে সংবিধানটি ব্যাখা করেছেন। আনুষ্ঠানিকভাবে, রাজ্যপ্রধান রাজকীয় বিলে অসম্মতি জানাতে পারেন। একটি বিলকে আইনে রূপ নিতে হলে ঐ বিলে রাজা বা রানীর স্বাক্ষর এবং সরকারের একজন মন্ত্রীর প্রতিস্বাক্ষর করতে হবে। রাজা বা রানী প্রধানমন্ত্রী মনোনীত করেন এবং বরখাস্ত করে থাকেন, যদিও বর্তমান সময়ে প্রধানমন্ত্রী বরখাস্তকরণ একটি সাংবিধানিক সংকট সৃষ্টি করে।
লিথুয়ানিয়ার রাজনীতি

লিথুয়ানিয়ার রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোতে পরিচালিত হয়, যেখানে লিথুয়ানিয়ার প্রধানমন্ত্রী হলেন একটি বহুদলীয় ব্যবস্থার সরকারপ্রধান।
প্রধানমন্ত্রীর নেতৃত্বাধীন সরকারের হাতে নির্বাহী ক্ষমতা ন্যস্ত। এককক্ষবিশিষ্ট আইনসভা এবং সরকার --- উভয়ের হাতে আইন প্রণয়ন ক্ষমতা ন্যস্ত। লিথুয়ানিয়ার রাষ্ট্রপতি বিচারকদের নিয়োগদান করেন এবং বিচার বিভাগ নির্বাহী ও আইন প্রণয়ন বিভাগ অপেক্ষা স্বাধীন।
১৯৯২ সালের ২৫শে অক্টোবর লিথুয়ানিয়ার সংবিধান প্রণীত হয়। লিথুয়ানিয়াতে কোন একক রাজনৈতিক দলের আধিপত্য নেই। বিভিন্ন দল একত্রিত হয়ে কোয়ালিশন সরকার গঠন করে।
সুইজারল্যান্ড

সুইজারল্যান্ড (, , , ) আনুষ্ঠানিকভাবে সুইস কনফেডারেশন, পশ্চিম-মধ্য ইউরোপ একটি স্থলবেষ্টিত রাষ্ট্র। তবে এটি ইউরোপীয় ইউনিয়নের সদস্য নয়। এর মুদ্রার নাম সুইস ফ্রাংক এবং বাৎসরিক স্থূল দেশজ উৎপাদনের পরিমাণ ৫১২.১ বিলিয়ন সুইস ফ্রাংক (২০০৭ খ্রিষ্টাব্দ)। এটি পৃথিবীর ধনী রাষ্ট্রসমূহের অন্যতম।
২০০৬ খ্রিষ্টাব্দে জনসংখ্যা ছিল প্রায় পৌণে এক কোটি। এদেশে মানুষের মাথাপিছু বাৎসরিক আয় ৬৭,৮২৩ সুইস ফ্রাংক (২০০৭ খ্রিষ্টাব্দ)। আইনত সুইজারল্যান্ডের কোনও রাজধানী না থাকলেও দেশটির কার্যত রাজধানী হচ্ছে বের্ন। অন্যতম বিখ্যাত অন্য দুটি শহর হলো জুরিখ এবং জেনেভা। জুরিখের দিকের লোকেরা জার্মান এবং জেনেভার দিকের লোকেরা ফরাসি ভাষায় কথা বলে। আল্পস পর্বতমালা ও প্রশস্ত হ্রদ সুইজারল্যান্ডকে অনন্য প্রাকৃতিক সৌন্দর্যে রূপে ভূষিত করেছে। বিশ্বের পর্যটকদের জন্য এটি বিশেষ আকর্ষণীয় একটি দেশ।Tax Justice Network সুইজারল্যান্ডকে বিশ্বের সবচেয়ে কম দুর্নীতিগ্রস্ত দেশ হিসেবে স্থান দিয়েছে।
সুইজারল্যান্ডের ঘড়ি, ট্রেন এবং চকলেট খ্যাতি বিশ্বজোড়া। অবশ্য সুইস ব্যাংকসমূহ কালো টাকা নিরাপদে সংরক্ষণের জন্য কুখ্যাত। দেশটির কোনো নিয়মিত সেনাবাহিনী নেই। দেশটির রাজনৈতিক অবস্থা ভারসাম্যমূলক ও অত্যন্ত সুস্থির। সুইস সরকারের অন্যতম বৈশিষ্ট্য হলো প্রতিবছর ১লা জানুয়ারি তারিখে এর রাষ্ট্রপতি পরিবর্তিত হয়। ছয় বৎসরের জন্য গঠিত মন্ত্রীপরিষদের একেক জন মন্ত্রী পালাক্রমে এক বৎসরের জন্য রাষ্ট্রপতির দায়িত্ব পালন করেন।
দেশটির রাজনৈতিক অবস্থা ভারসাম্যমূলক ও অত্যন্ত সুস্থির। সুইস সরকারের অন্যতম বৈশিষ্ট্য হলো প্রতিবছর ১লা জানুয়ারি তারিখে এর রাষ্ট্রপতি পরিবর্তিত হয়। ছয় বৎসরের জন্য গঠিত মন্ত্রীপরিষদের একে জন মন্ত্রী পালাক্রমে এক বৎসরের জন্য রাষ্ট্রপতির দায়িত্ব পালন করেন।
সুইজারল্যান্ডে মোট ২৬টি ক্যান্টন রয়েছে। ঐতিহাসিক কনফেডারেশনের সময় এর প্রতিটি স্বাধীন রাষ্ট্র ছিল যাদের পৃথক সীমানা ও রাষ্ট্রব্যবস্থাও ছিল। বর্তমানে এর সবগুলো সুইজারল্যান্ড যুক্তরাষ্ট্রের অন্তর্ভুক্ত।
সুইজারল্যান্ডের রাজধানী বের্ন। এটি মূলত সরকারি এবং প্রশাসনিক শহর। শহরটি আরে নদীর বাঁক দ্বারা তিন দিকে বেষ্টিত একটি উঁচু শৈলান্তরীপের ওপর অবস্থিত। সুইজারল্যান্ডের প্রশাসনিক রাজধানী "বার্ন" হলেও সবচেয়ে পরিচিত শহরগুলো হল "জুরিক" এবং "জেনেভা"। 
সুইজারল্যান্ডের আয়তন ৪১ হাজার ২৮৫ বর্গকিলোমিটার। সুইজারল্যান্ডকে জুরা, সুইজারল্যান্ডীয় মালভূমি এবং আল্পস পর্বতমালা এই তিনটি প্রধান ভৌগোলিক অঞ্চলে ভাগ করা যায়।
বৈশ্বিক উদ্ভাবন সূচক এ এই দেশ শীর্ষ স্থানে রয়েছে।এদেশে মানুষের মাথাপিছু বাৎসরিক আয় ৬৭,৮২৩ সুইস ফ্রাংক (২০০৭ খ্রিষ্টাব্দ)। বার্ন শহরটি সুইজারল্যান্ডের রাজধানী। অন্যতম বিখ্যাত অন্য দুটি শহর হলো জুরিখ এবং জেনেভা।
২০১৬ সালের হিসাব অনুযায়ী, দেশটিতে ৮৩ লাখ ৭২ হাজারের অধিক মানষ বসবাস করে। সুইজারল্যান্ডের অধিকাংশ অধিবাসী রোমান ক্যাথলিক ধর্ম চর্চা করেন। এরা মোট জনসংখ্যার প্রায় ৪৫ শতাংশ। এছাড়া মুসলমান, সনাতন, ইহুদীসহ অন্যরা নিজ নিজ ধর্ম পালন করে। 
সুইজারল্যান্ড বহুভাষী রাষ্ট্র এবং এখানে চারটি রাষ্ট্র ভাষা রয়েছে- জার্মান, ফরাসি, ইতালীয় এবং রোমানীয়। বাকিরা স্পেনীয়, পর্তুগিজ আর তুর্কী ভাষায় কথা বলে।